ขบวนการผู้กล้าไดโนเสาร์ เคียวริวเจอร์

**ขบวนการผู้กล้าไดโนเสาร์ เคียวริวเจอร์** หรือในชื่อภาษาญี่ปุ่น **จูเด็นเซ็นไต เคียวริวเจอร์** () เป็นละครโทคุซัทสึชุดของซูเปอร์เซ็นไตซีรีส์ ลำดับที่ 37 ออกอากาศครั้งแรกเมื่อวันที่ 17 กุมภาพันธ์ ค.ศ. 2013 จนถึงวันที่ 9 กุมภาพันธ์ ค.ศ. 2014 ออกอากาศทุกเช้าวันอาทิตย์ เวลา 7.30 - 8.00 น. ทางสถานีทีวีอาซาฮิ มีจำนวนตอนทั้งหมดถึง 48 ตอน

## ประวัติ
เคียวริวเจอร์ เป็นผลงานที่นำ ไดโนเสาร์ อาวุธ และ แซมบ้า มาเป็นต้นแบบหลักของเรื่อง และเป็นเรื่องที่ 3 ที่ใช้ธีมเกี่ยวกับไดโนเสาร์เข้ามาประกอบ ตั้งแต่ขบวนการไดโนเสาร์ จูเรนเจอร์ และ ขบวนการนักรบไดโนเสาร์ อาบะเรนเจอร์

นอกจากนี้เป็นสมาชิกหลักเป็น สีแดง สีดำ สีน้ำเงิน สีเขียว สีชมพู ซึ่งเว้นวรรคจาก ขบวนการนักสู้สายฟ้า เชนจ์แมน ที่ไม่มีนักรบชุดสีเหลืองในรอบ 28 ปี นอกจากนี้ยังเป็นเรื่องแรกที่มีการนำเกราะไหล่เข้ามาประกอบในชุดอีกด้วย

## เนื้อเรื่อง
ในอดีตกาลช่วงที่โลกยังมีไดโนเสาร์อาศัยอยู่บนโลก **กองทัพเดบอส** กองทัพที่ทำการรุกรานและยึดครองดาวดวงต่างๆมาแล้วทั่วจักรวาล ได้เดินทางมายังโลกเพื่อที่จะรุกราน **เทพปราชญ์ โทริน** ได้ถูกเลือกจากไดโนเสาร์ และสร้างจูเด็นจิ เพื่อต่อกรกับเดบอส และทำให้กองทัพเดบอสถูกผนึกในภูเขาน้ำแข็งและทะเล

และในยุคปัจจุบัน กองทัพเดบอสได้ถูกคืนชีพขึ้นมาอีกครั้งจากเคออส ทำให้กองทัพเดบอสเริ่มทำการรุกรานโลกอย่างหนัก แต่โทรินที่ล่วงรู้ว่ากองทัพเดบอสจะทำการอาละวาดครั้งใหญ่ จึงได้ทำการคัดลือกสมาชิกเคียวริวเจอร์ในปัจจุบัน เพื่อแปลงร่างเป็นเคียวริวเจอร์

## ตัวละคร
### ขบวนการผู้กล้าไดโนเสาร์ เคียวริวเจอร์
**ขบวนการผู้กล้าไดโนเสาร์ เคียวริวเจอร์** เป็นขบวนการของนักผู้กล้าที่ได้รับการคัดเลือกจากจูเด็นริวอย่างเต็มตัว และร่วมต่อสู้เพื่อหยุดยั้งกองทัพเดบอส โดยเหล่าจูเด็นริวแต่ละตัวได้ทำการสร้างบททดสอบมนุษย์ที่ได้รับการคัดสรรมาจากโทรินเพื่อค้นหาผู้ที่เหมาะสมกับการเป็นคู่หูของตน และเมื่อผ่านการทดสอบจึงจะได้เป็นเคียวริวเจอร์โดยสมบูรณ์
#### สมาชิกหลัก
;คิริว ไดโกะ (桐生 ダイゴ)
:รับบทโดย ริวเซย์ เรียว (竜星 涼) พากย์ไทย: อภิชิต ลิขิตลิ้มปรีชา (Rose/Cartoon Club) , พิพัฒน์ บุญสิทธิเลิศ (Dex)
:ผู้แปลงร่างเคียวริวเรด อายุ 20 ปี
:ชื่นชอบการผจญภัยในที่ต่างๆ ทั่วทุกมุมโลก มีนิสัยร่าเริง สนุกสนานเฮฮา มักเรียกตัวเองว่า **คิง** (キング) ซึ่งมาจากฉายาที่โทรินได้ตั้งชื่อให้กับดันเทสึ ผู้เป็นพ่อของไดโกะ ถนัดการโจมตีด้วยการใช้พละพลัง ได้รับการคัดเลือกจากโทรินให้เป็นเคียวริวเรดที่เกาะแห่งหนึ่ง ด้วยเหตุช่วยเหลือมนุษย์จากการรุกรานของกองทัพเดบอส ไดโกะได้ผ่านทดสอบการเป็นเคียวริวเจอร์ด้วยโจทย์การปราบพยศกาบุทีร่า ซึ่งสามารถปราบพยศได้ในระยะเวลา 1 เดือนเศษ ชื่นชอบการผจญภัยเนื่องจากเขาได้ผจญภัยกับดันเทสึ ผู้เป็นบิดา ตั้งแต่ยังเป็นเด็ก ทำให้ไดโกะซึมซับการดำเนินชีวิตรูปแบบนักผจญภัยมาโดยตรง
:;เคียวริวเรด (キョウリュウレッド)
:ร่างแปลงของไคโกะ ชุดสีแดงมีคู่หูจูเด็นริว กาบุทีร่า ฉายาประจำตัวคือ **ผู้กล้าแห่งคมเขี้ยว** (牙の勇者)
:;เคียวริวเรด คาร์นิวัล (キョウリュウレッド・カーニバル)
:ร่างเพิ่มพลังของเคียวริวเรด เกิดจากการใช้พลังของ กาบุทีร่า เดอ คาร์นาเวิล ทำให้มีความสามารถในการต่อสู้เพิ่มขึ้น และสามารถใช้รูปแบบการโจมตีของเคียวริวจินในการโจมตี โดยเมื่อเปลี่ยนรูปแบบการโจมตี ปลอกแขน, มือ และ รองเท้าจะเปลี่ยนไปตามรูปแบบสีของพลังที่ได้รับ และเมื่อใส่จูเด็นจิก้อนอื่นร่วมกันทั้ง 3 จะมีเสียงประกาศว่า คามิสึกิเชนจ์ (カミツキチェンジ) ทำให้มีพลังและความสามารถพิเศษที่มีรูปแบบคล้ายกับเคียวริวจินได้ ซึ่งจะมีประกอบไปด้วย เคียวริวเรด แซมบ้าคาร์นิเวิล (サンバカーニバル), เวสเทิร์นคาร์นิเวิล (ウエスタンカーニバル), มัซเซิลคาร์นิเวิล (マッスルカーニバル), กังฟูคาร์นิเวิล (カンフーカーニバル) นอกจากนี้มีร่าง แซมบ้าคาร์นิเวิลสเปเชียล (サンバカーニバルスペシャル) เป็นร่างที่ใช้จูเด็นจิโทบาสปีโน และ จูเด็นจิสเตก็อตจิ ทำให้ใช้รูปแบบพลังการโจมตีของ สปิโนไดโอ
:;กาบุทีร่า ร่างมนุษย์ (ガブティラ人間)
;เอียน ยอร์คแลนด์ (イアン・ヨークランド, Ian Yorkland)
:รับบทโดย ไซโต ชูสุเกะ (斉藤秀翼) พากย์ไทย: อภินันท์ ธีระนันทกุล (Rose) / ประภัฒน์ สินธพวรกุล (Cartoon Club)
:ผู้แปลงร่างเคียวริวแบล็คอายุ 23 ปี
:ชายลูกครึ่งญี่ปุ่นและยุโรป เป็นคนหน้าตาดี เจ้าชู้ คารมดี จึงทำให้มีหญิงสาวมาพัวพันอยู่หลายหน มีประโยคติดปากคือ โอ้ มาย! (Oh my!) ชื่นชอบดื่มกาแฟเอสเปรสโซ่สีดำ
:ในอดีต เอียน มีอาชีพเป็นนักล่าสมบัติตามสถานที่ต่างๆ บนทั่วโลก โดยร่วมมือกับชิโร่แต่เอียนได้ยุติอาชีพเนื่องจากการรุกรานของกองทัพเดบอส ในขณะที่เขาและชิโร่กำลังค้นหาสมบัติในปราสาทร้างแห่งหนึ่ง จนเป็นเหตุให้ชิโร่เสียชีวิตเนื่องจากถูกอายกาลอนดูดพลังชีวิต จึงเป็นเหตุที่เอียนได้รับการคัดเลือกจากจูเด็นริวพาราซากัน ให้เป็นเคียวริวแบล็ค เนื่องจากการช่วยเหลือเพื่อนแม้อยู่ในสถานการณ์ความเป็นความตายก็ตาม
:; เคียวริวแบล็ค (キョウリュウブラック)
:ร่างแปลงของเอียน ชุดสีดำ มีคู่หูจูเด็นริว พาราซากัน ฉายาประจำตัวคือ **ผู้กล้าแห่งคมกระสุน** (弾丸の勇者) ถนัดการต่อสู้ด้วยการยิงโจมตีเป็นหลัก
;อุโดะ โนบุฮารุ (有働 ノブハル) 
:รับบทโดย คินโจ ยามาโตะ (金城 大和) พากย์ไทย: รัตนชัย เหลืองวงศ์งาม (Rose/Cartoon Club)
:ผู้แปลงร่างเคียวริวบลู อายุ 32 ปี
:ทำงานเป็นผู้ประกอบอาชีพรับจ้างสารพัด จนทำให้เขาเรียกว่า **คุณนต** (ノッさん) มีน้องสาว 1 คน และ หลานสาว 1 คน มีพละกำลังมหาศาลสามารถยกสิ่งของที่หนักกว่าได้อย่างสบายๆ ในอดีต โนบุฮารุ เคยทำงานเป็นพนักงานเงินเดือนในบริษัทใหญ่มาก่อน แต่เนื่องจากเคนอิจิ น้องเขยของเขาได้เสียชีวิตลงทำให้ต้องลาออกจากบริษัทและสืบทอดกิจการ **ร้านรับจ้างสารพัด มารุฟุคุ** (なんでもや まるふく) แทน
:;เคียวริวบลู (キョウリュウブルー)
:ร่างแปลงของโนบุฮารุ ชุดสีน้ำเงิน มีคู่หูจูเด็นริว สเตก็อตจิ ฉายาประจำตัวคือ **ผู้กล้าแห่งชุดเกราะ** (鎧の勇者) ถนัดการต่อสู้แบบไดนามิคหรือการโจมตีด้วยพละกำลังพร้อมกับการใช้ร่างกายตนเองเป็นอาวุธ
;ริปปูคัง โชจิ (立風館 ソウジ)
:รับบทโดย ชิโอโนะ อากิฮิสะ (塩野 瑛久) พากย์ไทย: ภัคภูมิ ลิ้มมานะสถาพร (Rose) / พิพัฒน์ บุญสิทธิเลิศ (Cartoon Club)
:ผู้แปลงร่างเคียวริวกรีน อายุ 16 ปี
:เป็นนักเรียนจากโรงเรียนมัธยมชิริสึคิริซาคุโคโต (私立霧咲高等学校) มักพกดาบไม้เป็นชีวิตจิตใจเนื่องจากบ้านของเขาเป็นตระกูลชนชั้นสูงในสายนักดาบ มีนิสัยเงียบขรึมจริงจังกับทุกสิ่ง แม้จะเป็นคนที่เก่งในเรื่องวิชาดาบ แต่โชจิอ่อนด้อยเรื่องความรัก ทำให้เขาไม่รู้ตัวว่ามีคนแอบชื่นชอบในตัวเขาอยู่
:ใน 100 YEARS AFTER โซจิเป็นสมาชิกเพียงคนเดียวที่ยังมีชีวิตอยู่ซึ่งมีอายุถึง 116 ปี เนื่องจากเป็นผู้ที่ถือดาบเฟเธอร์เอดจ์ทำให้มีร่างกายที่อายุยืนยาว เป็นคนเข้มงวดต่อสมาชิกรุ่นหลานเป็นอย่างมาก
:;เคียวริวกรีน (キョウリュウグリーン)
:ร่างแปลงของโซจิ ชุดสีเขียว มีคู่หูจูเด็นริว ซาคุเตอร์ ฉายาประจำตัวคือ **ผู้กล้าแห่งคมดาบ** (斬撃の勇者) มีความสามารถในการโจมตีด้วยความเร็วและดาบเป็นหลัก จากการฝึกฝนในตระกูลริปปูคัง
;อามี่ ยูสึกิ (アミィ 結月)
:รับบทโดย คนโนะ อายูริ (今野 鮎莉) พากย์ไทย: ธันวา ภักดีอำนาจ (Rose) / ลักขณา นาคศิริ (Cartoon Club)
:ผู้แปลงร่างเคียวริวพิงค์ อายุ 18 ปี
:เป็นลูกสาวตระกูลมหาเศรษฐีตระกูลหนึ่ง กำลังศึกษาในมหาวิทยาลัยแห่งหนึ่งในอเมริกา ได้ถูกเลือกเป็นเคียวริวเจอร์ในระหว่างที่อยู่อเมริกา แต่เมื่อได้รับภารกิจในการกำจัดกองทัพเดบอสที่ญี่ปุ่น ทำให้เธอต้องกลับมายังญี่ปุ่นพร้อมกับพ่อบ้านประจำตระกูลของเธอ แม้จะเป็นลูกสาวมหาเศรษฐีแต่อามี่ จะใช้เวลาว่างในการทำงานพาร์ทไทม์ในร้านต่างๆโดยไม่พี่งพาเงินจากทางบ้าน ความสามารถพิเศษของอามี่ คือ การใช้นิ้วเท้าเสมือนนิ้วมือตนเอง ซึ่งปกติมักใช้ในการกดรีโมททีวี แต่เมื่ออยู่ในสถานการณ์ย่ำแย่ สามารถใช้นิ้วเท้าในการแก้ปลดเชือกได้ แอบชอบไดโกะ ตั้งแต่ที่เธอรู้ว่าเคียวริวเรด คือ ไดโกะ และด้วยคำพูดอันน่าประทับใจของไดโกะ ทำให้เธอแอบชื่นชมไดโกะอยู่ลึกๆ และเมื่อรู้ว่ายาโยย แอบชอบไดโกะเหมือนกัน ทำให้เธอไม่พอใจและแสดงอาการหึงหวงออกมาโดยไม่รู้ตัว
:;เคียวริวพิงค์ (キョウリュウピンク)
:ร่างแปลงของอามี่ ชุดสีชมพู ผู้มีคู่หูจูเด็นริว ดริเคร่า ฉายาประจำตัวคือ **ผู้กล้าแห่งคมเขา** (角の勇者) ถนัดการต่อสู้ด้วยการเตะและต่อสู้ด้วยท่วงท่าอันสวยงาม
;อุสึเซมิมารุ (空蝉丸)
:รับบทโดย มารุยามะ อัทสึชิ (丸山敦史) พากย์ไทย: วิทยา ผาสุข (Rose) / อรรคพล วิมลพัชร (Cartoon Club)
:ผู้แปลงร่างเคียวริวโกลด์ อายุ 29 ปี
:เป็นบุคคลที่มาจากยุคเซ็นโกคุ เขาเป็นนักดาบซามูไรของ อิวาชิมิสึ โมชิโนะสุเกะ ขุนนางระดับแม่ทัพในยุคเซ็นโกคุผู้เป็นเจ้านายของเซมิมารุที่มีหน้าตาคล้ายคลึงกับไดโกะ ในศึกยุคเซ็นโกคุ อุสึเซมิมารุ ได้เข้าช่วยเหลือโทริน ในขณะที่โทรินถูกเคออส จับเป็นตัวประกัน โดยเขาต่อสู้กับโดโกลด์ ที่กำลังหลบหนีไปยังมิติมืด ทำให้พลาดท่าถูกจับเข้าสวมเกราะโดโกลด์และโดนผนึกไว้รวมกับแม่ทัพคนอื่นๆที่ใต้ธารน้ำแข็งในขั้วโลกใต้ เมื่อหลุดพ้นจากการควบคุม ได้เข้าร่วมกับเคียวริวเจอร์รุ่นปัจจุบันเพื่อทำลายความทะเยอทะยานของกองทัพเดบอส มีชื่อเล่นที่เอมี่ตั้งให้ว่า **อุจจี้** (ウッチー)
:; เคียวริวโกลด์ (キョウリュウゴールド)
:ร่างแปลงของอุสึเซมิมารุ ชุดสีทอง มีคู่หูจูเด็นริวเทอรากอร์ดอน ฉายาประจำตัวคือ **ผู้กล้าฟ้าคำราม** (雷鳴の勇者) มีลักษณะชุดที่แตกต่างกับสมาชิกคนอื่น ๆ

#### เคียวริวไซอัน
มีคู่หูคือจูเด็นริวอังคิดอน ฉายาคือ **ผู้กล้าแห่งเหล็กใหล** (鋼の勇者)

เป็นนักรบคนแรกที่เป็นนักรบสีฟ้าในประวัติศาสตร์ของซูเปอร์เซ็นไต 

;รามีเรส (ラミレス)
:รับบทโดย โรเบิร์ต บอลด์วิน (Robert Baldwin) พากย์ไทย: วีรศักดิ์ แก้วอุ่น (Rose) / พิพัฒน์ บุญสิทธิเลิศ (Cartoon Club)
:ปรากฏในเบรฟที่ 5 เป็นหนึ่งในสมาชิกสปิริตเรนเจอร์ มีลักษณะแต่งตัวคล้ายคลึงกับนักรบในชุดกราดิเอเตอร์ ปรากฏตัวในยุคปัจจุบันในรูปแบบจิตวิญญาณ เพื่อมอบจูเด็นริวอังคิดอน ให้กับเคียวริวเจอร์ โดยมอบภารกิจในการกำจัด เดโบ วิรุซึน ที่แฝงตัวภายในร่างกายของจูเด็นริว อังคิดอน จนทำให้พลังของรามีเรสบางส่วน ไม่สามารถแปลงร่างเป็นเคียวริวไซอันได้และยังส่งผลให้รามีเรสไม่สามารถไปสู่สุขคติ
:เมื่อสามารถกำจัด เดโบ วิรุซึน เป็นผลสำเร็จ ได้เดินทางกลับไปยังสวรรค์แต่ยังไม่สามารถไปสู่สุขคติได้อย่างสมบูรณ์ เนื่องจากเขายังมีภารกิจในการะปกป้องโลก ทำให้รามีริชเดินทางไปมาระหว่างสวรรค์และโลกมนุษย์เพื่อเป็นกำลังเสริมให้กับเคียวริวเจอร์รุ่นปัจจุบัน
:สามารถใช้พลัง **สปิริต แฮมเมอร์** ที่รวบรวมพลังจากกำปั้นแล้วทุบใส่ศัตรูเป็นจำนวนมาก
;ฟุคุอิ ยูโกะ (福井 優子)
:รับบทโดย คิโนชิตะ อายูมิ (木下 あゆ美) พากย์ไทย: ศันสนีย์ ติณห์กีรดีศ (Rose) / นันทนาพร ประสมศรี (Cartoon Club)
:น้องสาวของโนบุฮารุ ไม่พอใจที่พี่ชายของตนไปยุ่งเกี่ยวกับเคียวริวเจอร์เพียงเพราะเข้าใจผิดในเรื่องที่โนบุฮารุเข้าช่วยเหลือริกะ แต่ถูกยูโกะเข้าใจว่ากำลังทำร้ายริกะจนได้รับบาดเจ็บ ทำให้ยูโกะปรามไม่ให้พี่ชายของตนยุ่งเกี่ยวใดๆทั้งสิ้น เมื่อยูโกะเข้าใจถึงเจตนาที่ช่วยเหลือมนุษย์ของโนบุฮารุประกอบกับริกะไม่ถือโทษโกรธเคือง ทำให้ทัศนคติของเธอเปลี่ยนไป
:ยูโกะมีพลังแฝงในการยกสิ่งของที่หนักกว่าตนเองเช่นเดียวกับโนบุฮารุ แต่ไม่รู้ตัวว่าเธอได้รับพลังจากจูเด็นริวมาพร้อมกับพี่ชายของเธอโดยมีรามีเรชเป็นผู้เห็นเหตุการณ์ และทำให้ได้รับการคัดเลือกเป็นเคียวริวไซอัน ต่อจากรามีเรส

#### เคียวริวเกรย์
มีคู่หูคือ จูเด็นริวบุนพัคกี้ ฉายาคือ **ผู้กล้าแห่งการปะทะ** (激闘の勇者)
;เท็ตไซ (鉄砕)
:รับบทโดย เดอาอิ มาซายูกิ (出合 正幸) พากย์ไทย: จักรรัตน์ ศรีรักษ์ (Rose) / ประภัฒน์ สินธพวรกุล (Cartoon Club)
:ปรากฏในเบรฟที่ 17 หนึ่งในสมาชิกสปิริตเรนเจอร์ เป็นบุคคลจากเผ่าเท็ตในยุคราชวงค์เหนือใต้ของประเทศจีนเมื่อ 1500 ปี ได้เป็นเคียวริวเจอร์ภายหลังจากที่สำเร็จวิชาหมัดจากวัดเส้าหลิน โดยสามารถคิดค้นเพลงหมัดเท็ตไซด้วยตนเองนั่นก็คือท่า **เท็ตไซเค็น เกคิเรทสึทปปะ** (鉄砕拳・激烈突破, หมัดทะลายเหล็ก พุ่งทะลุเดือด) โดยประยุกต์จากเพลงหมัดของวัดเส้าหลินเป็นหลัก เพื่อใช้ต่อสู้กับจอมยุทธต่างๆ และเป็นเหตุผลที่โทรินคัดเลือกเป็นเคียวริวเจอร์ 
:เมื่อเป็นเคียวริวเจอร์เรียบร้อย เท็ตไซได้ทำการสักตราสัญลักษณ์ บุนบุนพัคกี้ ไว้ที่กลางหน้าผาก 
:ภายหลังจากที่เท็ตไซได้เสียชีวิตลง เขายังคงวนเวียนในโลกมนุษย์เพื่อทำหน้าที่เป็นอาจารย์สอนวิทยายุทธกังฟูของวัดเส้าหลิน พร้อมกับฝึกความแข็งแกร่งให้กับเคียวริวเจอร์รุ่นน้องเพื่อดึงศักยภาพของเคียวริวเจอร์ออกมาให้เต็มประสิทธิภาพ  สามารถรับรู้ได้ว่าใครคือทายาทตระกูลเท็ต ด้วยทำนองเพลงที่มีเพียงคนในตระกูลตี่เท่านั้นที่ได้ยิน เป็นคนเคร่งในกฏระเบียบและหัวโบราณในบางครั้ง โดยเฉพาะกับคนที่เป็นลูกศิษย์ของเขา แต่กลับกัน เขามีความชื่นชอบในการแปลงโฉมเป็นบุคคลต่างๆ
;สึโคอุจิ ชินยะ (津古内真也) : พากย์ไทย: จักรรัตน์ ศรีรักษ์ (Rose) / ประภัฒน์ สินธพวรกุล (Cartoon Club)
:ทายาทตระกูลเท็ต ที่อาศัยในแผ่นดินญี่ปุ่น มีอาชีพเป็นนักเขียนการ์ตูนแนวโชโจะ ในนามปากกา **อาโอยากิ ยู** (青柳ゆう) ผลงานเด่นของเขาคือ **เลิฟ be โบรุ ทัชดาวน์** (らぶbeぼーる タッチダウン！) ซึ่งเป็นมังงะที่เอมี่ชอบอ่าน ได้รับการคาดหวังจากเท็ตไซให้เป็นเคียวริวเกรย์คนที่ 2 มีหน้าตาคล้ายกับเท็ตไซ โดยผลงานของชินยะ มีแรงบันดาลใจมาจากการวาดภาพผู้จัดการชมรมรักบี้ เมื่อสมัยเรียนมัธยมปลาย ทำให้เกิดผลงานขึ้นมา และทำให้เขาชื่นชอบกีฬารักบี้

#### เคียวริวไวโอเล็ต
มีคู่หูคือจูเด็นริวเพรสออน ฉายาประจำตัวคือ **ผู้กล้าแห่งท้องสมุทร** (海の勇者)
;ด็อกเตอร์ วูลเชด (ドクター・ウルシェード)
:รับบทโดย จิบะ ชิเงรุ (千葉 繁) พากย์ไทย: วีระศักดิ์ แก้วอุ่น (Rose) / รัตนชัย เหลืองวงศ์งาม (Cartoon Club)
:นักวิทยาศาสตร์ผู้พัฒนาจูเด็นอาร์มส และ จูเด็นจิ ให้กับเคียวริวเจอร์ เพื่อใช้ในการรับมือกับกองทัพเดบอส มีความสามารถในการต่อสู้ที่สูง ได้รับการคัดเลือกเป็นสมาชิกของเคียวริวเจอร์คนแรกในรุ่นปัจจุบันเนื่องจากโทริน เห็นความสามารถในการประดิษฐ์ และขอความช่วยเหลือในการพัฒนาอาวุธที่สามารถใช้ได้กับจูเด็นจิเพื่อรับมือกับกองทัพเดบอสที่จะเกิดขึ้นในอนาคต  แต่ด้วยอายุที่เข้าสู่วัยชราทำให้ไม่สามารถต่อสู้ได้อย่างเต็มที่ และมีอาการเอวเคล็ดเป็นระยะๆ ทำให้ ด็อกเตอร์ วูลเชด ยุติหน้าที่ส่วนต่อสู้และหันไปเป็นผู้พัฒนาอาวุธให้กับเคียวริวเจอร์แทน อย่างไรก็ตามด็อกเตอร์ วูลเชด ไม่สามารถไปช่วยเหลือสมาชิกเคียวริวเจอร์ในเหตุการณ์กองทัพเดบอสคืนชีพในยุคปัจจุบัน เนื่องจากเขาได้รับภารกิจลับจากโทริน ในการสืบหาดาวบ้านเกิดของเดบอส และหาเบาะแสต่าง ๆของกองทัพเดบอสเพื่อรับมือกับศึกครั้งใหญ่
;ยาโยย วูลเชด (弥生ウルシェード)
:รับบทโดย อิโทโยะ มาริเอะ (飯豊まりえ) พากย์ไทย: ศันสนีย์ ติณห์กีรดีศ (Rose) / นันทนาพร ประสมศรี (Cartoon Club)
:หลานของวูลเชด อายุ 20 ปี ทำหน้าที่เป็นผู้ช่วยของวูลเชดในทุกๆ เรื่อง ในปกติจะทำหน้าที่ตรวจสอบข้อมูลของจูเดนริว เพรสออน ภายหลังเธอได้ทำหน้าที่เป็นเคียวริวไวโอเล็ต แทน ด็อกเตอร์ วูลเชด ที่กำลังรักษาอาการปวดหลังเรื้อรัง แอบชื่นชอบไดโกะมาตั้งแต่ที่รู้ว่าไดโกะเป็นเคียวริวเจอร์ และคอยเก็บข้อมูลรวมถึงภาพอิริยาบถของไดโกะ โดยไม่รู้ว่าอามี่ เป็นศัตรูหัวใจของเธอ

#### เคียวริวซิลเวอร์
มีคู่หูคือจูเด็นจิบรากิกัส ฉายาคือ **ผู้กล้าแห่งแสงประกาย** (閃光の勇者) เป็นผู้ที่ใช้กิกะกาบุรีโวลเวอร์ในการแปลงร่าง และรูปแบบดนตรีเป็นรูปแบบดนตรีเฮฟวี่เมทัล
;เทพปราชญ์ โทริน (賢神トリン)
:ให้เสียงโดย โมริคาวะ โทชิยูคิ (森川智之) พากย์ไทย: วิทยา ผาสุข (Rose) / อรรคพล วิมลพัชร (Cartoon Club)
:ผู้นำของเคียวริวเจอร์ตั้งแต่อดีตกาล ทำหน้าที่คัดสรรมนุษย์ที่มีจิตใจอันกล้าหาญเพื่อทำหน้าที่เป็นเคียวริวเจอร์ มีความสามารถในการเรียกโพรงมิติเพื่อใช้ในการเคลื่อนย้ายไปยังสถานที่ต่างๆบนโลกมนุษย์ มักชอบดีดนิ้วทุกครั้ง ในอดีต โทรินเคยเป็น 1 ในผู้นำของกองทัพเดบอส ชื่อว่า **นักบวชดาบมาร โทริน** (魔剣神官トリン) ได้รับคำสั่งให้ทำการยึดครองโลกพร้อมกับคาออสผู้เป็นพี่ชายของตน แต่เมื่อโทรินมาเยือนโลก เขาได้พบกับธรรมชาติอันงดงามและการดำรงชีวิตอันสงบสุขของโลก ทำให้มีความคิดเห็นต่างจากกองทัพเดบอสที่เน้นการทำลายล้างและยึดครองดาวต่างๆ และหันมาปกป้องโลกแทน สามารถรับรู้การปรากฏตัวของกองทัพเดบอส จากการพัดผ่านของสายลมผ่านหนวดของเขา
:ในเบรฟที่ 43 โทรินได้จำแลงร่างมนุษย์ชื่อว่า **โทริอิ** (鳥居)
;คิริว ดันเทสึ (桐生 ダンテツ)
:รับบทโดย ยามาชิตะ เคนจิ (山下 真司)
:พ่อของไดโกะ ผู้ถูกได้รับคัดเลือกให้เป็นคิงแห่งเคียวริวเจอร์โดยตรงจากโทริน เนื่องจากเขาได้รับพลังและอาบลำแสงท่วงทำนองแห่งโลก ทำให้มีพลังเหนือกว่ามนุษย์ทั่วไป

### ผู้เกี่ยวข้องกับเคียวริวเจอร์
;มิฟุเนะ ชิโร่ (御船 士郎)
:รับบทโดย เอบิซาวะ เคนจิ (海老澤 健次)
:เพื่อนร่วมอาชีพล่าสมบัติของเอียน ถูกอายการอนสังหาร ในขณะที่กำลังล่าสมบัติที่ปราสาทร้างแห่งหนึ่งในแถบยุโรป
;ฟุคุอิ เคนอิจิ (福井 賢一)
:เจ้าของกิจการร้านรับจ้างสารพัด มารุฟุคุ คนแรก มีศักดิ์เป็นเขยบ้านอุโดะ (สามีของยูโกะ และ พ่อของริกะ) สนิทสนมกับโนบุฮารุดั่งพี่น้อง และเพื่อนสนิทคนหนึ่ง เสียชีวิตไปตั้งแต่ริกะเรียนอยู่ชั้นอนุบาล
;ฟุคุอิ ริกะ (福井 理香)
:รับบทโดย สึนาโมโตะ นานามิ (綱本菜々美)
:ลูกสาวของยูโกะ
;ริปปูคัง เก็นริว (立風館源流)
:พ่อของโชจิ เจ้าสำนักวิชาดาบริปปูคัง มักเข้มงวดกับโชจิในเรื่องวิชาดาบ คาดหวังให้โชจิรับรู้และเหมาะสมที่จะเป็นนักดาบแต่การเข้มงวดที่มากเกินไปทำให้โชจิเข้าใจผิดคิดว่าเป็นการฝึกเพื่อให้เป็นสุดยอดนักดาบ
;ทันบะ เรย์โกะ (丹波 麗子)
:แม่ของโซจิ เจ้าของบริษัท REIKO TANBA ที่มีชื่อเสียงในวงการแฟชั่น แยกทางกับเก็นริวตั้งแต่ที่โซจิอยู่ชั้นประถม เนื่องจากความเห็นไม่ลงรอยกัน ต้องการให้โซจิมาอยู่กับตนมากกว่าจะไปอยู่กับเก็นริว
;เจนเทิล (ジェントル)
:รับบทโดย ชิมาสึ เคนทาโร่ (島津健太郎)
:พ่อบ้านประจำตระกูลของบ้านยูสึกิ ถูกส่งมาดูแลอามี่ในช่วงที่เอมี่อยู่ที่ญี่ปุ่น มักปรามและตักเตือนไม่ให้อามี่ประพฤติตัวนอกลู่นอกทาง แต่เมื่อได้รู้ความจริงว่า อามี่คือเคียวริวพิงค์ และทำหน้าที่ปกป้องโลก จึงได้ปกปิดเรื่องและคอยช่วยเหลืออามี่ในทุกๆเรื่อง
;คัทสึยามะ ริน (勝山 りん)
:ผู้จัดการชมรมเคนโด้ แอบชอบโซจิตั้งแต่แรกเห็น ได้พยายามสารภาพรักหลายครั้งแต่ล้มเหลวทุกครั้ง มักหึงหวงและไม่พอโซจิเมื่อโชจิอยู่ต่อหน้าผู้หญิงคนอื่น
:ใน 100 YEARS AFTER ได้เผยว่า รินแต่งงานกับโซจิ
;อามาโนะ มิโคโตะ (天野 美琴)
;นากาซาโตะ ฮิโรชิ (中里博史)
:เพื่อนสมัยมัธยมปลายของโนบุฮารุ ทำงานวิศวกรรมและวิจัยเกี่ยวกับการพัฒนาหุ่นยนต์โดยมีความฝันว่า อยากสร้างหุ่นยนต์เพื่อช่วยเหลือมนุษย์ ตั้งแต่อยู่มัธยมปลาย จึงทำให้มุ่งมั่นที่จะเป็นนักวิศวกรรมหุ่นยนต์ ถูกพลังความโกรธครอบงำจนทำให้โดโกลด์หลอกใช้ เนื่องจากแผนการพัฒนาหุ่น G-BO เกิดผิดพลาดและไม่ได้เป็นไปอย่างที่ต้องการ

## พลังและความสามารถของเคียวริวเจอร์
### อุปกรณ์ทั่วไป
;จูเด็นจิ (獣電池)
:ถ่านไฟฉายขนาดเล็กที่บรรจุพลังของไดโนเสาร์ที่โทรินได้ทำการคัดลือก โดยทำการผ่าตัดร่างกายของไดโนเสาร์ให้กลายเป็นหุ่นยนต์ และ แยกพลังบางส่วนออกมาเป็นถ่านไฟฉาย เพื่อใช้ในการรับมือกับกองทัพเดบอส
:แต่เดิม มีเพียง 27 ก้อน แต่ในภายหลัง ดร.วูลเชด และ ยาโยย วูลเชด ได้เข้ามาช่วยเหลือและพัฒนาจูเด็นจิ โดยใช้วิทยาการจากโทรินและพลังของจูเด็นริว ทำให้สามารถใช้งานร่วมกับจูเด็นอาร์มส หรือ จูเด็นริว ตัวอื่นๆ ได้
:;รูปแบบประเภทต่างๆ ของจูเด็นจิ
::;จูเด็นจิของจูเด็นริว
:::;จูเด็นจิทั้ง 10 (十大獣電池)
:::;การ์เดียนส์เด็นจิ (ガーディアンズ電池)
::;จูเด็นจิที่ถูกสร้างใหม่โดยห้องแล็บเพรสออน
:::;คาร์นิวัลจูเด็นจิ (カーニバル獣電池)
:::;วิกตอรี่จูเด็นจิ (ビクトリー獣電池)
:::;แม็กซิมัมจูเด็นจิ (マキシマム獣電池)

;จูเด็นโมบัคเคิล (獣電モバックル)
:โทรศัพท์มือถือรูปแบบหัวเข็มขัด สามารถบรรจุจูเด็นจิได้ทั้งถึง 3 ก้อน และสามารถสื่อสารได้แบบโทรศัพท์มือถือทั่วไป
;เคียวริวสูท (キョウリュウスーツ)

### อุปกรณ์และอาวุธของสมาชิกหลัก
;กาบุรีโวลเวอร์ (ガブリボルバー)
:อุปกรณ์แปลงร่างรูปแบบปืนพกของเคียวริวเจอร์ เมื่อบรรจุจูเดนจิ จะสามารถแปลงร่างและใช้เป็นกระสุนในการยิง สามารถบรรจุจูเด็นจิ ได้สูงสุดถึง 2 ก้อน โดยก้อนแรกใช้ในการแปลงร่าง และ ก้อนที่ 2 ใช้เป็นตัวแปรพลัง นอกจากนี้ ยังสามารถใช้เป็นกุญแจในการเชื่อมต่อกับฐานสปริตเบส หรือ ใช้ในการเข้าห้องบังคับเคียวริวจิน
:;อาร์ม ออน (アームド・オン)
:ชุดเกราะป้องกันที่เกิดขึ้นจากการหมุนรังปืนของกาบุรีโวลเวอร์ไปที่แขนขวา ทำให้เกราะป้องกันปรากฏขึ้นมาพร้อมกับอาวุธประจำตัวของแต่ละคน สามารถโจมตีด้วยการข่วนด้วยหนามอันแหลมคม
;กาบุริคาลิเบอร์ (ガブリカリバー)
:อาวุธประจำตัวรูปแบบดาบ สามารถใช้เป็นอุปกรณ์ควบคุม โกเรน จูเด็นเคน ของเคียวริวจิน และ ไรเด็น เคียวริวจิน ได้ แต่มีข้อจำกัดคือ ต้องใช้กาบุริ คาลิเบอร์ ครบทั้ง 5 คน ถึงจะสามารถควบคุมโกเรน จูเด็นเคน ได้
;กาบุริแคนนอน (ガブルキャノン)
:อาวุธที่เกิดจากการรวมกาบุรีโวลเวอร์ และ กาบุริคาลิเบอร์ เข้าไว้ด้วยกัน ทำให้เกิดอานุภาพการยิงที่เพิ่มขึ้น

### อุปกรณ์และอาวุธของเคียวริวโกลด์
;กาบุริเชนเจอร์ (ガブリチェンジャー)
:อุปกรณ์แปลงร่างรูปแบบหน้าไม้ของเคียวริวโกลด์
;ซันดาร์ธันเดอร์ (ザンダーサンダー)
:ดาบประจำตัวของเคียวริวโกลด์ เกิดจากการเรียกผ่านเมฆพายุ สามารถบรรจุจูเด็นจิได้มากทึ่สุดถึง 3 ก้อน มีพลังในการโจมตีด้วยพลังสายฟ้าจากตัวดาบโดยแบ่งเป็น 3 ระดับ ตามจำนวนจูเดนจิที่บบรจุในตัวดาบ

### อุปกรณ์และอาวุธของเคียวริวเรด คาร์นิวัล
;กาบุทีร่า เดอ คาร์นาเวิล (ガブティラ・デ・カーニバル)
:อาวุธรูปแบบปืนพกของเคียวริวเรด แปรสภาพมาจาก กาบุทีร่า โอเวอร์ชาร์จโหมด (มินิทีร่า) เมื่อทำการใช้งานจะทำให้เคียวริวเรด สวมเกราะ เคียวริวเจอร์ เดอ คาร์นาเวิลสูท และเพิ่มพลังให้กับเคียวริวเรด
:;จูเด็น คานิวัลฟินิช (獣電カーニバルフィニッシュ)
:;โกจูเด็น วิกตอรี่ฟินิช (五獣電ビクトリーフィニッシュ)
:;จูจูเด็น วิกตอรี่แม็กซิมั่มฟินิช (十獣電ビクトリーマキシマムフィニッシュ)
::;ฮัทจิจูเด็น วิกตอรี่แม็กซิมั่มฟินิช (八獣電ビクトリーマキシマムフィニッシュ)
::;นานะจูเด็น วิกตอรี่แม็กซิมั่มฟินิช (七獣電ビクトリーマキシマムフィニッシュ)
::;โรคุจูเด็น วิกตอรี่แม็กซิมั่มฟินิช (六獣電ビクトリーマキシマムフィニッシュ)
:;โจจูจูเด็นจิ เบรฟไฟนอลฟินิช (超十獣電ブレイブファイナルフィニッシュ)
;กาบุริคาร์นาเวิล (ガブリカーニバル)
:อาวุธที่เกิดจากการรวมกันระหว่างกาบุรีโวลเวอร์ และ กาบุทีร่า เดอ คาร์นาเวิล

### อุปกรณ์และอาวุธของเคียวริวซิลเวอร์
;กิกะกาบุรีโวลเวอร์ (ギガガブリボルバー)
:อุปกรณ์แปลงร่างรูปแบบปืนพกของเคียวริวซิลเวอร์ มีลักษณะคล้ายกับกาบุริโวลเวอร์ แต่มีจุดต่างคือพลังที่ได้รับมาจากบรากิกัสและพัฒนาต่อจากโปรโตไทป์กาบุรีโวลเวอร์ เมื่อทำการแปลงร่างเมื่อใส่จูเด็นจิบรากิกัสลงไปจะมีเสียงว่า กิกะกาบุริโจะ บรากิกัส เมื่อทำการแปลงร่างจะพูดว่าเคียวริวเชนจ์ และ กดไกปืน เพื่อทำการแปลงร่าง
:สีของตัวปืน ที่ใช้สีน้ำเงิน, สีแดง และ สีเงิน ซึ่งตรงกับสีของโทริน
;เฟเธอร์เอจ (フェザーエッジ)
:ดาบประจำตัวของโทริน

### จูเด็นอาร์มส์
อาวุธที่เคียวริวเจอร์เรียกจาก อาร์ม ออน
;กาบุทีร่าแฟงค์ (ガブティラファング)
:นวมรูปทรงไทรันโนซอรัสของเคียวริวเรด ปลายนวมสามารถขยับปากได้ โจมตีด้วยการชกและกัดศัตรูไปพร้อมกัน
;พาราซาช็อต (パラサショット)
:หน้าไม้ของเคียวริวแบล็ค
;สเตโกชิลด์ (ステゴシールド)
:โล่ของเคียวริวบลู สามารถโจมตีด้วยหนามที่ติดตั้งด้านข้างของโล่
;ซาคุเตอร์สแลชเชอร์ (ザクトルスラッシャー)
:กงเล็บของเคียวริวกรีน
;ดริเซราแลนซ์ (ドリケランス)
:หอกสั้นของเคียวริวพิงค์ ปลายหอกติดตั้งสว่านขนาดเล็ก ใช้ในการโจมตีด้วยการเจาะทะลวงคู่ต่อสู้
;เคนโทรสไปคเกอร์ (ケントロスパイカー)
:ดาบขนาดยักษ์ของเคียวริวเจอร์ ที่เกิดจากการรวมอาวุธระหว่าง แฟงค์ช็อต และ ชิลด์แลนซ์สแลชเชอร์ เข้าไว้ด้วยกัน ใช้ในการเผด็จศึกศัตรู
:;แฟงค์ช็อต (ファングショット)
:หน้าไม้ที่เกิดจากการรวม กาบุไทราแฟงค์ และ พาราซาช็อต เข้าไว้ด้วย ทำให้มีอานุภาพในการยิงรุนแรงขึ้น
:;ชิลด์แลนซ์สแลชเชอร์ (シールドランスラッシャー)
:โล่สว่านที่เกิดจากการรวม สเตโกชิลด์, ซาคุเตอร์สแลชเชอร์ และ ดริเซราแลนส์ เข้าไว้ด้วยกัน สามารถโจมตีด้วยการฟาดฟันพร้อมกับเจาะทะลวง
:;สแลชชิลด์ช็อต (スラッシュシールドショット)
:ดาบขนาดกลางที่เกิดจากการรวม พาราซาช็อต, สเตโกชิลด์ และ ซาคุเตอร์สแลชเชอร์
;ไดโนสแกรนเดอร์ (ディノスグランダー)
:กงเล็บคู่รูปทรงไดโนซูชุส ใช้ในการโจมตีด้วยการข่วน และ การเจาะทะลวงด้วยการหมุนตัว มีพลังในการเจาะทะลวงมากกว่าดริเซราแลนซ์หลายเท่า

### จูเด็นริว
;กาบุทีร่า (ガブティラ)
:จูเด็นริวคู่หูของเคียวริวเรด เป็นจูเด็นริวที่พัฒนามาจากไทแรนโนซอรัส มีพลังในการโจมตีสูงที่สุดในกลุ่ม 10 ผู้นำจูเดนริว (十大獣電竜) แม้จะไม่ได้อยู่ในสภาพแบทเทิลโหมดยังสามารถต่อสู้ได้อย่างทัดเทียม และเมื่อเข้าสู่ แบทเทิลโหมด จะสามารถโจมตีด้วยการกัดศัตรูด้วยฟ้นหน้าและครีบที่หลังคอ, ลาเรียตด้วยการฟาดหาง และ การพ่นเพลิงทางปาก โดยปกติจะอาศัยอยู่ภายในปล่องภูเขาไฟบนเกาะทางใต้แห่งหนึ่ง เมื่อต้องการต่อสู้จะเดินทางโดยอาศัยตราสัญลักษณ์ของเคียวริวเจอร์เป็นประตูข้ามมิติ
:;กาบุทีร่า โอเวอร์ชาร์จโหมด (ガブティラ・オーバーチャージモード)
;พาราซากัน (パラサガン)
:จูเด็นริวคู่หูของเคียวริวแบล็ค เป็นจูเด็นริวที่พัฒนามาจากพาราซอโรโลฟัส เมื่อเข้าสู่แบทเทิลโหมดสามารถโจมตีด้วยปืนไรเฟิลที่ส่วนหาง โดยปกติจะอาศัยอยู่ในบริเวณปราสาทร้างแห่งหนึ่งในแถบยุโรป เมื่อต่อสู้จะอาศัยตราสัญลักษณ์ของเคียวริวเจอร์ในการข้ามมิติ
;สเตก็อตจิ (ステゴッチ)
:จูเด็นริวคู่หูของเคียวริวบลู เป็นจูเด็นริวที่พัฒนามาจากสเตโกซอรัส มีพลังป้องกันที่แข็งแกร่งในหมู่จูเดนริว เมื่อเข้าสู่แบทเทิลโหมดจะสามารถโจมตีด้วยใบมีดจากส่วนครีบ โดยปกติจะอาศัยอยู่ใต้ทะเลน้ำแข็งในแถบขั้วโลกเหนือ เมื่อต่อสู้จะอาศัยตราสัญลักษณ์ของเคียวริวเจอร์ในการข้ามมิติ
;ซาคุเตอร์ (ザクトル)
:จูเด็นริวคู่หูของเคียวริวกรีน เป็นจูเด็นริวที่พัฒนามาจากเวโลซีแรปเตอร์ เมื่อเข้าสู่แบทเทิลโหมดจะสามารถโจมตีด้วยกงเล็บจากส่วนหาง โดยปกติจะอาศัยในป่าไผ่ในบริเวณภูเขาไฟฟูจิ เมื่อต่อสู้จะอาศัยตราสัญลักษณ์ของเคียวริวเจอร์ในการข้ามมิติในเส้นทางระยะไกล ส่วนเส้นทางระยะใกล้จะทำการกระโดดด้วยความเร็วสูง
;ดริเคร่า (ドリケラ)
:จูเด็นริวคู่หูของเคียวริวพิงค์ เป็นจูเด็นริวที่พัฒนามาจากไทรเซราทอปส์ เมื่อเข้าสู่แบทเทิลโหมดจะสามารถโจมตีด้วยสว่านที่เขาทั้ง 2 ข้าง และส่วนหาง โดยปกติจะอาศัยอยู่ภายในเทือกเขาที่ แกรนด์แคนยอน เมื่อต่อสู้จะอาศัยตราสัญลักษณ์ของเคียวริวเจอร์ในการข้ามมิติ
;เทอรากอร์ดอน (プテラゴードン)
:จูเด็นริวคู่หูของเคียวริวโกลด์ เป็นจูเด็นริวที่พัฒนามาจากเทอราโนดอน สามารถบินทางอากาศและปล่อยสายฟ้าออกมาฟ้า
;อังคิดอน (アンキドン)
:จูเด็นริวคู่หูของเคียวริวไซอัน เป็นจูเด็นริวที่พัฒนามาจากแองคิโลซอรัส ชื่นชอบการขุดหลุมเป็นชีวิตจิตใจ เมื่อเข้าสู่ แบทเทิลโหมด จะสามารถโจมตีด้วยค้อนปอนด์จาก แองคิดอน ซิลเวอร์แบ็ค ซึ่งเป็นส่วนหลังของแองคิดอน โดยปกติจะอาศัยภายในใต้ดินของโลก เมื่อต่อสู้จะใช้แองคิดอนแฮมเมอร์ ในการทุบพื้นจนเกิดเป็นโพรงขึ้นมาและใช้โพรงนั้นในการเดินทางมายังบนพื้นโลก
;บุนพัคกี้ (ブンパッキー)
:จูเด็นริวคู่หูของเคียวริวเกรย์ เป็นจูเด็นริวที่พัฒนามาจากแพคิเซอฟาโลซอรัสเมื่อเข้าสู่แบทเทิลโหมดจะสามารถโจมตีด้วยลูกตุ้มจากส่วนหัว โดยปกติจะอาศัยอยู่ในภายใน น้ำตกหมื่นปี (万年滝) ที่ประเทศจีน
;เพรสออน (プレズオン)
:จูเด็นริวคู่หูของเคียวริวไวโอเล็ต เป็นจูเด็นริวที่พัฒนามาจากเพรสิโอซอเรีย สามารถเปลี่ยนร่างเป็นร็อกเก็ตโหมด ได้ มีความสามารถในการดำน้ำ และ ความเร็วในการบินในอวกาศ โดยปกติจะอาศัยในโรงเก็บที่ศูนย์วิจัยเพรสออนแล็บ ในใต้ทะเลแห่งหนึ่งของญี่ปุ่น
;บรากิกัส (ブラギガス)
:จูเด็นริวคู่หูของเคียวริวซิลเวอร์ เป็นจูเด็นริวที่พัฒนามาจากบราคิโอซอรัส เป็นหัวหน้าของเหล่าการ์เดียนจูเดนริว และ 10 ผู้นำจูเดนริว อาศัยภายในใต้พื้นดิน โดยจิตวิญญาณบางส่วนของบรากิกัสจะทำการแปรสภาพเป็นฐานทัพที่ชื่อว่า สปิริตเบส
;ไดนอส, เชส (ディノス、チェイス)
:การ์เดียนจูเดนริวของเคียวริวเจอร์ อาศัยอยู่ภายในเปลือกโลก เมื่อได้รับคำสั่งในการเรียกด้วยกาบุรีโวลเวอร์ จะปรากฏตัวขึ้นมาจากพื้นดินพร้อมกัน
;โทบาสปิโน (トバスピノ)
:จูเด็นริวของมิโคโตะ เป็น 1 ใน กลุ่มผู้นำจูเดนริว แต่ได้หายสาปสูญไปในศึกกับกองทัพเดบอสในอดีต ชื่นชอบการฟัง บทเพลงภาวนา ของมิโคโตะเป็นชีวิตจิตใจ
:

### จูเด็นยักษ์
#### เคียวริวจิน
**เคียวริวจิน** (キョウリュウジン) เป็นหุ่นยนต์ที่เกิดจากการรวมร่างของ กาบุทีร่า, สเตก็อตจิ และ ดริเคร่า โดยกาบุทีร่าทำหน้าที่เป็นหัว ลำตัว และ ขา, สเตก็อตจิ ทำหน้าที่เป็นแขนขวาและดาบ, ดริเซร่า ทำหน้าที่เป็นแขนซ้าย เป็นหุ่นพื้นฐานของเคียวริวเจอร์ รหัสในการรวมร่างคือ **รวมร่างประสานเขี้ยว** (カミツキ合体, คามิสึกิกัตไต) อาวุธประจำตัวคือ ดริเซราดริล ที่ติดตั้งในแขนซ้าย และ สเตก็อตจิชิลด์ ที่ติดตั้งในแขนขวา นอกจากนี้ยังมี **กาบุทีร่าเฮด** ที่ใช้ท่าไม้ตาย เคียวริวจิน เบรฟฟินิช
:ท่าไม้ตายคือ **เคียวริวจิน เบรฟฟินิช** ซึ่งเป็นท่าไม้ตายที่เกิดจากการรวมพลังของเคียวริวเจอร์และจูเดนริว ส่งผ่านไปยังกาบุไทราเฮด เมื่อทำการชาร์จพลังเรียบร้อยจะทำการยิงลำแสงรูปกาบุไทราพุ่งตรงไปยังศัตรูพร้อมกับปรากฏฉากป่าดึกดำบรรพ์ เมื่อศัตรูถูกลำแสงโดยตรง ทำให้ศัตรูถูกทำลายในที่สุด)
;เคียวริวจิน สเตก็อตจิ ซาคุเตอร์ (キョウリュウジン ステゴッチザクトル)
:หุ่นยนต์ที่เกิดจากการเปลี่ยนชิ้นส่วนของเคียวริวจิน โดย ซาคุเตอร์ ทำหน้าที่เป็นแขนซ้าย มีจุดเด่นในการต่อสู้ด้วยกงเล็บและการหมุนตัวด้วยความเร็วสูง มีอาวุธคือ **ซาคุเตอร์ซอร์ด** ซึ่งเป็นกงเล็บที่แขนซ้ายของเคียวริวจิน แปรสภาพมาจากส่วนหางของซาคุเตอร์ ท่าไม้ตายคือ **เคียวริวจิน สเตก็อตจิ ซาคุเตอร์ เบรฟฟินิช** เป็นรวบรวมลูกไฟไว้ที่กาบุไทราเฮด จากนั้นลูกไฟจะไหลไปยังกงเล็บที่ซาคุเตอร์ซอร์ดจนทำให้กลายเป็นกงเล็บไฟ เคียวริวจิน สเตก็อตจิ ซาคุเตอร์จะทำการวิ่งเข้าหาศัตรูอย่างรวดเร็วพร้อมกับตะปบด้วยกงเล็บไฟ เมื่อศัตรูถูกข่วนด้วยกงเล็บไฟ ทำให้ศัตรูถูกทำลายในที่สุด
; เคียวริวจิน พาราซากัน สเตก็อตจิ (キョウリュウジン パラサガンステゴッチ)
:หุ่นยนต์ที่เกิดจากการเปลี่ยนชิ้นส่วนของเคียวริวจิน โดย พาราซากัน ทำหน้าที่เป็นแขนขวา และ สเตก็อตจิ ทำหน้าที่เป็นแขนซ้าย
;เคียวริวจิน เวสเทิร์น (キョウリュウジン ウエスタン)
:หุ่นยนต์ที่เกิดจากการเปลี่ยนชิ้นส่วนของเคียวริวจิน โดย พาราซากัน ทำหน้าที่เป็นแขนขวา และ ซาคุเตอร์ ทำหน้าที่เป็นแขนซ้าย เน้นการต่อสู้ด้วยการยิงระยะกลาง พร้อมกับการข่วนศัตรูในระยะประชิด  มีอาวุธคือ  **พาราซาบีมกัน** อาวุธปืนไรเฟิลที่แขนขวา แปรสภาพมาจากส่วนหางของพาราซากัน และ ซาคุเตอร์ซอร์ด
:ท่าไม้ตายคือ **เคียวริวจิน เวสเทิร์น เบรฟฟินิช** เป็นท่าที่ใช้ซาคุเตอร์ซอร์ดทำการรวบรวมพลังจนเกิดลูกไฟยักษ์ เคียวริวจิน เวสเทิร์น จะทำการยิงลูกไฟอย่างรุนแรงด้วยพาราซาบีมกัน เมื่อศัตรูถูกลูกไฟยักษ์ที่พุ่งเข้ามา ทำให้ศัตรูถูกทำลายในที่สุด
;เคียวริวจิน มัคโจ (キョウリュウジン マッチョ)
:หุ่นยนต์ที่เกิดจากการเปลี่ยนชิ้นส่วนของเคียวริวจิน โดย อังคิดอน ทำหน้าที่เป็นแขนขวา เน้นการโจมตีด้วยพละกำลังมหาศาลพร้อมกับการทุบศัตรูด้วยค้อนปอนด์ยักษ์ แต่มีจุดอ่อนคือเคลื่อนไหวช้า มีอาวุธประจำตัวคือ แองคิดอนแฮมเมอร์ ค้อนปอนด์สีฟ้า ที่แปรสภาพมาจากกล่งหลังและหางของแองคิดอน
:ท่าไม้ตายคือ **เคียวริวจิน มัซเซิล เบรฟฟินิช** ทำการหมุนตัวพร้อมกับใช้แองคิดอนแฮมเมอร์โจมตีศัตรูไปพร้อมกัน เมื่อศัตรูได้รับความเสียหายอย่างรุ่นแรง จึงทำการใช้แองคิดอนแฮมเมอร์ในการฟาดศัตรูพร้อมกับเหวี่ยงขึ้นฟ้า เมื่อศัตรูถูกเหวี่ยงขึ้นฟ้าจะเกิดความเสียหายจากการเสียดสีกับชั้นบรรยากาศและบาดแผลจากการโดนโจมตีที่มีอยู่เดิม ทำให้ศัตรูถูกทำลายในที่สุด
;เคียวริวจิน กังฟู (キョウリュウジン カンフー)
:หุ่นยนต์ที่เกิดจากการเปลี่ยนชิ้นส่วนของเคียวริวจิน โดย อังคิดอน ทำหน้าที่เป็นแขนขวา และ บุนพัคกี้ ทำหน้าที่แขนซ้าย เน้นการโจมตีด้วยวิชากังฟู และ โจมตีด้วยความเร็ว เป็นหลัก มีอาวุธคือ บุนพัคกี้ บอล ซึ่งมีลักษณะเป็นลูกตุ้มสีเทา มีโซ่สีเงินติดที่ปลายลูกตุ้ม ที่แปรสภาพมาจากศีรษะของบุนพัคกี้
:ท่าไม้ตายคือ **เคียวริวจิน กังฟู เบรฟฟินิช** ทำการเหวี่ยงลูกตุ้มเป็นเส้นตรง และพุ่งใส่ศัตรูอย่างรุนแรง ทำให้ศัตรูถูกทำลายในที่สุด

#### เทอไรเด็นโอ
**เทอไรเด็นโอ** (プテライデンオー) เป็นหุ่นยนต์ที่เกิดจากการเปลี่ยนร่างของ เทอรากอร์ดอน รหัสในการเปลี่ยนร่างคือ **อัสนีแปลงกาย** (カミナリ変形) ในช่วงแรกที่ปรากฏโดโกลเป็นผู้ควบคุมและรูปแบบปรากฏจะมีผ้าคลุมสีดำเพิ่มไว้ เรียกว่าเดบอส อิน

อาวุธประจำตัวคือ **เทอราคัตเตอร์** ที่เป็นใบมีดที่แปรสภาพจากข้อแขนของเทอไรเด็นโอ, เทอไรเด็นโอเฮด ที่สามารถปล่อยกระแสไฟฟ้าสีทอง

ท่าไม้ตายคือ **เทอไรเด็นโอ เบรฟฟินิช** เป็นท่าที่ปล่อยกระแสไฟฟ้าจากพูเทร่าเฮดไปยังศัตรูเพื่อตัดกำลังของศัตรู จากนั้นทำการหมุนตัวพร้อมกับใช้พูเทร่าคัตเตอร์ ในการฟันศัตรูไปพร้อมกันดั่งพายุหมุน จนศัตรูได้รับบาดเจ็บ ทำให้ศัตรูถูกทำลายในที่สุด

;เทอไรเด็นโอ อังคิดอน (プテライデンオー アンキドン)
:หุ่นยนต์ที่เกิดจากการรวมร่างระหว่าง เทอไรเด็นโอ และ อังคิดอน โดยทำหน้าที่เป็นแขนขวาและใช้อาวุธอังคิดอนแฮมเมอร์
;เทอไรเด็นโอ พาราซากัน (プテライデンオー パラサガン)
:หุ่นยนต์ที่เกิดจากการรวมร่างของ เทอไรเด็นโอ และ พาราซากัน โดยทำหน้าที่เป็นแขนขวาและใช้อาวุธพาราซาบีมกัน เน้นการโจมตีด้วยการยิงเป็นหลัก
;เทอไรเด็นโอ ดริเซรา (プテライデンオー ドリケラ)
:หุ่นยนต์ที่เกิดจากการรวมร่างของ เทอไรเด็นโอ และ ดริเซรา โดยทำหน้าที่เป็นแขนขวาและใช้อาวุธดริเซราดริล
;เทอไรเด็นโอ เวสเทิร์น (プテライデンオー ウエスタン)
:หุ่นยนต์ที่เกิดจากการรวมร่างของ เทอไรเด็นโอ  พาราซากัน และ ซาคุเตอร์  โดยพาราซากันทำหน้าที่เป็นแขนขวา และ ซาคุเตอร์ทำหน้าที่เป็นแขนซ้าย 
:ท่าไม้ตายคือ **พูเทไรเดนโอ เวสเทิร์น เบรฟฟินิช** ทำการรวบรวมพลังทั้งหมดจนเกิดลูกไฟยักษ์ พเทไรเดนโอ เวสเทิร์น จะทำการยิงลูกไฟอย่างรุนแรงด้วยพาราซาบีมกัน เมื่อศัตรูถูกลูกไฟยักษ์ที่พุ่งเข้ามา ทำให้ศัตรูถูกทำลายในที่สุด
;ไรเด็นเคียวริวจิน (ライデンキョウリュウジン)
:เกิดจากการรวมร่างของเทอไรเด็นโอและเคียวริวจิน โดยใช้รหัสรวมร่างคือ **รวมร่างประสานเขี้ยวอัสนี** (雷電カミツキ合体) ทำให้เทอไรเด็นโอและเคียวริวจินรวมร่างกันทำหน้าที่เป็นปีกยักษ์ **เทอราวิงก์** และ หมวกให้กับ ไรเด็น เคียวริวจิน เน้นการต่อสู้กลางอากาศเป็นหลัก
:ท่าไม้ตายคือ **จูเด็นเค็น อินะซึมะ เบรฟฟินิช** (獣電剣・稲妻ブレイブフィニッシュ) เป็นท่าที่บินขึ้นบนฟ้าพร้อมกับรวบรวมพลังไว้ที่โกเรน จูเด็นเคน จากนั้นทำการร่อนลงสู่พื้นพร้อมกับฟันศัตรูด้วยการผ่ากลางลำตัวพร้อมกับการกระแสไฟฟ้าออกมา ทำให้ศัตรูถูกทำลายในที่สุด

#### เพลสซุโอ
**เพลสซุโอ** (プレズオー) เป็นหุ่นยนต์ที่เกิดจากการเปลี่ยนร่างของ เพลสซุออน โดยรหัสในการแปลงร่างคือ **กระสวยแปลงกาย** (ロケット変形, ร็อกเก็ตเฮ็นเคย์) มีความสามารถในการโจมตีบนอวกาศเป็นหลัก มีอาวุธประจำตัวคือ **เพรส แคนนอน** ที่ติดตั้งแขนขวา และ **เพรส ร็อคเก็ต** หมัดจรวดของเพรสออนโดยแปรสภาพมาจากแขนซ้ายของเพรสออน แบ็คแพ็คด้านหลังของเพรสโอ นั้น สามารถสลับกับเพรสแคนนอน ได้ เนื่องจากแบ็คแพ็คด้านหลัง คือ เพรสร็อคเก็ตสำหรับ แขนขวา
:ท่าไม้ตายคือ **เพรสโอ เบรฟฟินิช** เป็นการสับไกที่ เพรสแคนนอน 3 ครั้ง เพรสออนจะทำการบรรจุพลังแล้วยิงลำแสงออกจากเพรสแคนนอน ทำให้ศัตรูถูกทำลายในที่สุด
;เพลสซุโอ บุนพัคกี้ (プレズオー ブンパッキー)
;เพลสซุโอ พาราซากัน (プレズオー パラサガン)
;เพลสซุโอ ซาคุเตอร์ (プレズオー ザクトル)
;เพลสซุโอ อังคิดอน (プレズオー アンキドン)
;บาคุเร็ตสึ เคียวริวจิน (バクレツキョウリュウジン)
:เกิดจากการรวมร่างระหว่าง กาบุทีร่า, เพลสซุออน และ บุนพัคกี้ โดย กาบุทีร่า ทำหน้าที่เป็นลำตัวช่วงเอวจนถึงส่วนเท้า เพรสออน ทำหน้าที่เป็นลำตัวช่วงบน แขนขวา และ เท้าเสริม บุนพัคกี้ ทำหน้าที่เป็นแขนซ้าย รหัสรวมร่างคือ **รวมร่างระเบิดประสานเขี้ยว** (爆裂カミツキ合体, บาคุเร็ตสึคามิสึคิกัตไต) อาวุธประจำตัวคือ เพรสแคนนอน และ บุนแพคิบอล
:ท่าไม้ตาย **ปืนใหญ่จูเด็น บาคุเร็ตสึ เบรฟฟินิช** เมื่อ เคียวริวเจอร์ ใช้ กาบุรีโวลเวอร์ ทำการเหนี่ยวไก บาคุเร็ตสึ เคียวริวจิน ทำการสับไกที่เพรสแคนนอน จำนวน 3 ครั้ง จากนั้นยิงลำแสงออกมาจากเพรสแคนนอนทำให้ศัตรูถูกทำลายในที่สุด และ **จูเด็นพายุห่าระเบิดกัมปนาต** ลูกเพลิงที่ปล่อยออกมาจากหน้าอก

#### กิแกนท์บราคิโอ
**กิแกนท์บราคิโอ** (ギガントブラギオー) เป็นหุ่นยนต์ที่เกิดจากการเปลี่ยนร่างของบรากิกัส อาศัยพลังของจูเดนจิบรากิกัสร่วมกับการ์เดียนส์เด็นจิ ทั้ง 13 ก้อน 

;กิแกนท์ เคียวริวจิน (ギガントキョウリュウジン)
:หุ่นยนต์ที่เกิดจากการรวมร่างของ เคียวริวจิน, พาราซากัน, ซาคุเตอร์ และ กิแกนท์บราคิโอ โดย เคียวริวจิน เป็นแกนกลาง, พาราซากัน ทำหน้าที่เป็นปืนที่หัวไหล่ซ้าย, ซาคุเตอร์ ทำหน้าที่เป็นอาวุธ และ กิแกนท์บราคิโอ ทำหน้าที่เป็นหมวก, เกราะหน้าอก, เกราะหัวไหล่ซ้าย, เกราะหลัง, เท้าเสริม และ อาวุธ
:ท่าไม้ตายคือ **โจจูเด็น ออล กิแกนท์ เอกซ์พลอชัน** เป็นท่าที่ทำการรวบรวมพลังของ 10 ผู้นำจูเด็นริว ไว้ที่ กิแกนท์โฮในตำนาน จากนั้นทำการยิงลำแสงใส่ศัตรูอย่างรุนแรง ทำให้ศัตรูถูกทำลายในที่สุด, **โจจูเด็น กิแกนท์ ฟูลบลาสเตอร์** เป็นการรวบรวมพลังของจูเด็นริวและการ์เดียน จูเด็นริว ทั้งหมดไว้ที่เกราะหน้าอก จากนั้นทำการยิงลำแสงใส่ศัตรูอย่างรุนแรง, **โจจูเด็น ออล กิแกนท์ ฟูลบลาสเตอร์** เป็นท่าที่กิกันท์ เคียวริวจิน, พูเทไรเด็นโอ แองคิดอน และ เพรสโอ บุนแพคิ รวบรวมพลังทั้งหมด จากนั้นทำการยิงลำแสงใส่ศัตรูอย่างรุนแรง , **กิแกนท์ แครชเชอร์** ท่าที่ใช้บราคิโอซาคุเตอร์แอ็กซ์ ในการฟันศัตรู, **กิแกนท์ช็อต** กระสุนต่อเนื่องที่ยิงออกมาจากพาราซาบีมกัน, **กิแกนท์คราวด์** ท่าที่ใช้หมวกทรงสูงในการฟาดใส่ศัตรู, **ไฮเปอร์กิกันท์ อิเมจิเนชัน** ท่าไม้ตายพิเศษที่นำ ทคคิวเรนโบว์ และ กิกันท์ เคียวริวจิน ทำการยิงลำแสงและทคคิวเรชชาร์ ใส่ศัตรูอย่างรุนแรง

#### สปิโนไดโอ
;สปิโนไดโอ (スピノダイオー)
:หุ่นยนต์ที่เกิดจากการรวมร่างของ โทบาสไปโน, อังคิดอน และ บุนพัคกี้ โดย โทบาสไปโน ทำหน้าที่เป็นหัว ลำตัว และ ขา, แองคิดอน ทำหน้าที่เป็นแขนขวา และ บุนแพคิ ทำหน้าที่เป็นแขนซ้าย
:อาวุธประจำตัวคือ **สไปโนบูมเบอร์แรง** บูมเบอร์แรงจากส่วนครีบหลังของโทบาสไปโน สามารถใช้เป็นมีดในการฟันศัตรู และ **สไปโนดีเฟนเซอร์** โล่รูปแบบพัดที่แปรสภาพจากครีบหลังของโทบาสปิโน สามารถป้องกันมิซไซล์และลำแสงต่างๆ
:ท่าไม้ตายคือ **สไปโนไดโอ เบรฟ ฟินิช** สปิโนไดโอ ทำการปล่อย สปิโนบูมเมอร์แรง พร้อมกับหมุนตัวเข้าหาศัตรูด้วยความเร็วสูง จากนั้นทำการฟันศัตรูตามแรงหมุน, **สปิโนไดโอบูมเมอร์แรง ฟินิช** ท่าที่สปิโนไดโอ ทำการปล่อย สปิโนบูมเมอร์แรง ใส่ศัตรู โดยใส่ สปิโนบูมเมอร์แรง ทำการฟันร่างใส่ศัตรูด้วยความเร็วสูง
;สปิโนไดโอ เวสเทิร์น (スピノダイオー ウエスタン)
:หุ่นยนต์ที่เกิดจากการเปลี่ยนชิ้นส่วนของสปิโนไดโอ โดย พาราซากัน ทำหน้าที่เป็นแขนขวา และ ซาคุเตอร์ ทำหน้าที่เป็นแขนซ้าย เน้นการต่อสู้ด้วยการยิงระยะกลาง พร้อมกับการข่วนศัตรูในระยะประชิด

#### ข้อมูลจำเพาะ

## กองทัพเดบอส
**กองทัพเดบอส** (デーボス軍) เป็นกองทัพจากต่างดาวที่ได้หนีออกมาจากดาวเดบอส และเดินทางมายังโลกเมื่อหลายล้านปีก่อน เพื่อเสาะหาทรัพยากรและบ้านเกิดแห่งใหม่
;ผีเสื้อราตรีสายพันธุ์ความมืด เดบอส (暗黒種 デーボス)
:นายพลแห่งกองทัพเดบอส
:;เทพผีเสื้อราตรีร่างสมบูรณ์ เดบอส (蝶絶神 デーボス)
### นักบวช
;นักบวชร้อยหน้า เคออส  (百面神官カオス)
:ให้เสียงโดย ซูโง ทาคายูคิ (菅生隆之) พากย์ไทย: วีระศักดิ์ แก้วอุ่น (Rose) / รัตนชัย เหลืองวงศ์งาม (Cartoon Club)
:เสนาธิการแห่งกองทัพเดบอส ทำหน้าที่เป็นตัวแทนของเดบอส ในภารกิจต่างๆ เป็นพี่ชายของโทริน ในอดีตเคออส และ โทริน เป็นพี่น้องที่คอยทำหน้าที่เป็นลูกน้องของเดบอส มีหน้าที่ในการทำลายล้างดาวดวงต่างๆและยึดครองโลกเพื่อใช้เป็นฐานให้กับเดบอส เมื่อเคออส และ โทริน เดินทางมายังโลก เคออสได้พบเห็นสภาพและการดำรงชีวิตของโลก ทำให้เขาเห็นควรว่าโลกเป็นแหล่งอาศัยที่เหมาะสมของเดบอส จึงได้ทำการรุกรานและคอยต่อสู้กับโทริน ที่มีความเห็นที่แตกต่างจากเขาตั้งแต่อดีตจนถึงปัจจุบัน
;นักบวชดาบมาร แมดโทริน (魔剣神官 マッドトリン) 
:ให้เสียงโดย โมริคาวะ โทชิยูคิ (森川智之) พากย์ไทย: วิทยา ผาสุข (Rose) / อรรคพล วิมลพัชร (Cartoon Club)
:ร่างโคลนที่ก็อปปี้จากโทริน มีอาวุธประตัวคือ แมดเอจ ท่าไม้ตายคือ **ดาบมารแมดเนสไพร์ม**

### อัศวินและสายลับ
;อัศวินแห่งความปีติ แคนเดรีล่า (喜びの戦騎 キャンデリラ)
:ให้เสียงและรับบทโดย โทมัตสึ ฮารุกะ (戸松 遥) พากย์ไทย: ศันสนีย์ ติณห์กีรดีศ (Rose) / นันทนาพร ประสมศรี (Cartoon Club)
:อดีตแม่ทัพแห่งกลุ่ม **ทัพแห่งความปีติ** มีนิสัยเฮฮา ชื่นชอบความสนุกสนานและร่าเริง ชื่นชอบการร้องเพลงเป็นชีวิตจิตใจและใช้ประโยชน์จากการร้องเพลงในการดูดพลังแห่งความปีติ มาให้กองทัพเดบอสทุกครั้งที่มีโอกาส
:แต่เนื้อแท้นั้น เธอไม่ใช่ตัวร้าย แต่อยู่ผิดฝ่ายเท่านั้นเอง มีประโยคติดปากคือ "Keep Smiling นะจ๊ะ" (キープスマイリングよ!)
;นักซุ่มยิงแห่งความบันเทิง ลักคิวโร่ (楽しみの密偵 ラッキューロ)
:ให้เสียงโดย โอริคาสะ ไอ (折笠 愛) พากย์ไทย: ธันวา ภักดีอำนาจ (Rose) / ลักขณา นาคศิริ (Cartoon Club)
:ลูกน้องของแคนเดรีล่า มักติดตามแคนเดรีล่าไปทุกหนทุกแห่ง
;อัศวินแห่งความอาดูลย์ อายการอน (哀しみの戦騎 アイガロン)
:ให้เสียงโดย มิสึชิมะ ยู (水島 裕) พากย์ไทย: ภัคภูมิ ลิ้มมานะสถาพร (Rose) / พิพัฒน์ บุญสิทธิเลิศ (Cartoon Club)
:แม่ทัพแห่งกลุ่ม **ทัพแห่งความขลาดเขลา** มีนิสัยขลาดเขลา มักร้องไห้ทุกครั้ง เมื่อมีความโศกเศร้าถึงขีดสุดจะทำให้เปลี่ยนบุคลิกกลายเป็นคนคลุ้มคลั่ง มีอาวุธประจำตัวคือ ผ้าคลุมไร้เทียมทาน ผ้าคลุมที่สามารถปล่อยควันสีดำออกมา ภายในมีอาวุธหลากหลายประเภทเช่น เข็มดูดพลังชีวิตมนุษย์ เป็นต้น ท่าไม้ตายคือ **โทมาฮอว์ก บูมเมอแรง**
;อัศวินแห่งความพิโรธ โดโกลด์ (怒りの戦騎ドゴルド)
:ให้เสียงโดย สึรุโอกะ ซาโตชิ (鶴岡 聡) พากย์ไทย: จักรรัตน์ ศรีรักษ์ (Rose) / ประภัฒน์ สินธพวรกุล (Cartoon Club)
:แม่ทัพแห่งกลุ่ม **ทัพแห่งความพิโรธ** มีนิสัยเกี้ยวกราด ใจร้อน เมื่อแสดงความโกรธออกมาจะมีสายฟ้าไหวเวียนรอบข้างมีอาวุธประจำตัวคือ **ชิจิชิโท** (七支刀) และสามารถใช้ท่าไม้ตาย **เค็งคะ โชโท** (喧嘩上刀) โดยตัวตนจริงของโดโกลด์ คือ ชุดเกราะแห่งความมืดที่รวบรวมพลังด้านมืดจากอารมณ์เกรี้ยวกราดของมนุษย์ ทำให้ภายในไม่มีร่างกายเป็นของตนเอง แต่อาศัยมนุษย์หรือเดโบมอนสเตอร์ในการดำรงชีพด้วยการดึงเป็นหุ่นเชิดและทำการสวมเกราะ
;อัศวินแห่งความอาฆาต เอนดอลฟ (怨みの戦騎 エンドルフ)
:ให้เสียงโดย มัทสึคาเซะ มาซายะ (松風 雅也) พากย์ไทย: รัตนชัย เหลืองวงศ์งาม (Rose) / อภิชิต ลิขิตลิ้มปรีชา (Cartoon Club)
:* ความสูง: 202 ซม. / 51.5 เมตร
:* น้ำหนัก: 167 กก. / 417.5 ตัน
:แม่ทัพแห่งกลุ่ม **ทัพแห่งความพิโรธ** อีก 1 คน ถูกสร้างโดยเดบอส และ คาออส เพื่อรับมือกับเคียวริวเจอร์ มีความสามารถในการต่อสู้ด้วยความแม่นยำและรวดเร็ว มักไม่ถูกกับโดโกลด์ในเรื่องการเป็นผู้นำแม่ทัพในกลุ่ม เคยถูกโดโกลด์ครอบงำงแต่ออกมาจากการต่อสู้ระหว่าง เดโบยานาซานต้า
;อัศวินแห่งความขลาดเขลาคนใหม่ อายสลอนด์ (新・哀しみの戦騎 アイスロンド)
;อัศวินแห่งความปีติคนใหม่ กิลโบเรโร่ (新・喜びの戦騎 キルボレロ)
;อัศวินแห่งความโหดเหี้ยม D (獰猛の戦騎 D)

### กลุ่มทหารนายพล
;เดโบมอนสเตอร์ (デーボモンスター)
:สัตว์ประหลาดของเดบอส สามารถเรียกออกมาจากเสาน้ำแข็งในฐานทัพใต้ปราสาท ซึ่งเดโบมอนสเตอร์แต่ละตัวนั้นมาจากช่วงเวลาในยุคดึกดำบรรพ์และอยู่ในกลุ่มสังกัดของกลุ่มนั้น
:ส่วนผสม หรือ ต้นแบบ ส่วนใหญ่เป็นสิ่งที่ไดโนเสาร์และมนุษย์กลัว
;โซริม่า (ゾーリ魔)
:ทหารระดับล่างของกองทัพเดบอส
;โซริม่า ขนาดยักษ์ (巨大ゾーリ魔)
:ปีศาจขนาดยักษ์ที่เกิดจากโซริมะจำนวนมากรวมตัวกัน
;คังบุริม่า (カンブリ魔)
:สูง: 204 ซม. / 51 เมตร (ร่างยักษ์), หนัก: 166 กก. / 415 ตัน (ร่างยักษ์)
:เดโบมอนสเตอร์ ที่ถูกสร้างขึ้นด้วยด้วยพลังของคาออสและเสาแห่งอารมณ์ทั้ง 3 เพื่อรับใช้แม่ทัพทั้ง 3 ของกองทัพเดบอส ในแต่ละครั้งถูกสร้างขึ้นมาครั้งละ 2 ตัว มีอาวุธคือคังเบลด และ คังแฮมเมอร์โดยส่วนมากใช้เป็นร่างสถิตย์สำหรับโดโกลด์

### พลังต่างๆ ของเดบอส

## ข้อมูลอื่นๆ

## รายชื่อตอน
ชื่อตอนของเคียวริวเจอร์จะถูกนับเป็น เบรฟxx และรูปแบบชื่อตอนจะใช้คำว่า "xx! xx"

## เพลงประกอบ
;เพลงเปิดเรื่อง
* "VAMOLA! เคียวริวเจอร์" ()
:ร้องโดย คามาดะ โชโกะ (鎌田章吾)

;เพลงปิดเรื่อง
* "มินนะ อสึมาเระ! เคียวริวเจอร์" ()
:ร้องโดย ทาคาโตริ ฮิเดอากิ (高取ヒデアキ)

## ในสื่ออื่น
;ภาพยนตร์
:;โทคุเมย์เซ็นไต โกบัสเตอร์ส VS ไคโซคุเซ็นไต โกไคเจอร์ THE MOVIE (特命戦隊ゴーバスターズVS海賊戦隊ゴーカイジャー THE MOVIE)
:;คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z (仮面ライダー×スーパー戦隊×宇宙刑事 スーパーヒーロー大戦Z)
:;ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ (劇場版 獣電戦隊キョウリュウジャー ガブリンチョ・オブ・ミュージック)
:;ขบวนการผู้กล้าไดโนเสาร์ เคียวริวเจอร์ VS โกบัสเตอร์ส ศึกไดโนเสาร์ประจัญบาน! มิตรภาพนิจนิรันดร์ (獣電戦隊キョウリュウジャーVSゴーバスターズ 恐竜大決戦! さらば永遠の友よ)
:;เฮย์เซย์ไรเดอร์ VS โชวะไรเดอร์ อภิมหาศึกมาสค์ไรเดอร์ feat.ซุปเปอร์เซ็นไต (平成ライダー対昭和ライダー 仮面ライダー大戦 feat.スーパー戦隊)
:;เรซฉะเซ็นไต ทคคิวเจอร์ VS เคียวริวเจอร์ THE MOVIE (烈車戦隊トッキュウジャーVSキョウリュウジャー THE MOVIE)
:;มาสค์ไรเดอร์ ปะทะ ซูเปอร์เซ็นไต อภิมหาศึกรวมพลซูเปอร์ฮีโร่! (仮面ライダー×スーパー戦隊 超スーパーヒーロー大戦)
;ทีวีซีรีส์อื่นๆ
:;ขบวนการจ้าวสรรพสัตว์ จูโอเจอร์ (動物戦隊ジュウオウジャー)
:;ขบวนการจอมราชัน คิงโอเจอร์ (王様戦隊キングオージャー)
;วีซินีม่า
:;การกลับมาของ จูเด็นเซ็นไต เคียวริวเจอร์ 100 YEARS AFTER (帰ってきた獣電戦隊キョウリュウジャー 100 YEARS AFTER)
;วีซิเน็กซ์
:;ขบวนการโลกจักรกล เซ็นไคเจอร์ VS คิราเมจอร์ VS เซ็มไปเจอร์ (機界戦隊ゼンカイジャーVSキラメイジャーVSセンパイジャー)
:;ขบวนการจอมราชัน คิงโอเจอร์ VS เคียวริวเจอร์ (王様戦隊キングオージャーVSキョウリュウジャー)
;เว็บมูวี่
:;ขบวนการจอมราชัน คิงโอเจอร์ IN SPACE (王様戦隊キングオージャー IN SPACE)
;อื่นๆ
:;พาวเวอร์เรนเจอร์ ไดโนฟอร์ซ เบรฟ (獣電戦隊キョウリュウジャーブレイブ)

## การออกอากาศ
ขบวนการไดโนเสาร์ไฟฟ้า เคียวริวเจอร์ ออกอากาศทุกเช้าวันอาทิตย์ เวลา 7.30 - 8.00 น. ทางสถานีทีวีอาซาฮี ฉายตั้งแต่วันที่ 17 กุมภาพันธ์ ค.ศ. 2013 ถึงวันที่ 9 กุมภาพันธ์ ค.ศ. 2014

ในประเทศไทย ลิขสิทธิ์ในการจำหน่ายและเผยแพร่เป็นของบริษัท โรส เอ็นเตอร์เทนเมนท์ คอร์ปอเรชั่น ใช้ชื่อว่า **ขบวนการผู้กล้าไดโนเสาร์ เคียวริวเจอร์** และได้ออกอากาศทาง ช่อง 3 แฟมิลี่ ทุกวันศุกร์ เวลา 6.00 น. - 6.30 น. และฉายซ้ำอีกครั้งใน 18.00 น. - 18.30 น. ฉายครั้งแรกเมื่อวันที่ 3 ตุลาคม ค.ศ. 2014 และเคยออกอากาศทาง ช่อง 3 เอชดี เมื่อวันอาทิตย์ที่ 5 ตุลาคม ค.ศ. 2014 เวลา 7.00 น. - 7.30 น. แต่ออกอากาศได้เพียงตอนเดียวเนื่องจากมีคำสั่งศาลของ กสทช ที่ให้ช่อง 3 อนาล็อกมาฉายคู่ขนานกับช่อง 3HD และนอกจากนี้ได้ออกอากาศทางสถานีโทรทัศน์ดาวเทียม แก๊งการ์ตูนแชนเนล ทุกวันอาทิตย์  เวลา 8.30 น. - 9.00 น. เมื่อวันที่ 4 มกราคม ค.ศ. 2015 อย่างไรก็ตามเมื่อปี พ.ศ. 2565 การ์ตูนคลับมีเดียได้ซื้อลิขสิทธิ์ต่อจากโรส โดยเผยแพร่ผ่านทางช่องยูทูบ Cartoon Club Channel เผยแพร่ทุกวันพฤหัสบดี ถึง วันศุกร์ เวลา 16:00 น.

## อ้างอิง

### หมายเหตุ

## แหล่งข้อมูลอื่น
* เว็บไซต์อย่างเป็นทางการของโตเอะ
* เว็บไซต์อย่างเป็นทางการของทีวีอาซาฮิ

หมวดหมู่:ซูเปอร์เซ็นไตซีรีส์
หมวดหมู่:ละครโทรทัศน์ชุดซูเปอร์เซ็นไต